КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс вынсьöдöм йылысь» Коми Республикаса Правительстволöн 2010 во урасьöм тöлысь 10 лунся 30 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс вынсьöдöм йылысь» Коми Республикаса Правительстволöн 2010 во урасьöм тöлысь 10 лунся 30 №-а шуöмö татшöм вежсьöмъяс:

Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöясын, мый вынсьöдöма шуöмöн (содтöд):

1) 2 пунктын «2010 во вылö да 2011 да 2012 воясся планöвöй кадколаст вылö федеральнöй бюджет йылысь» Федеральнöй оланпас збыльмöдан мераяс йылысь» Россия Федерацияса Правительстволöн 2009 во öшым тöлысь 31 лунся 1181 №-а шуöмлысь положениеяс» кывъяс бöрын содтыны «2010 во вылö Коми Республикаса республиканскöй сьöмкуд йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмлысь положениеяс» кывъяс;

2) 6 пунктын:

а) 2 подпунктын «Олысьясöс уджöн могмöдан государственнöй органъясöн вöзйöм кузя мöд местаö уджавны либö велöдчыны мöдöдöмкöд йитöдын уджтöмалысь гражданалысь материальнöй рöскод сьöмöн могмöдöм йылысь» Россия Федерацияса Правительстволöн 2007 во сора тöлысь 2 лунся 422 №-а шуöмöн.» кывъяс вежны «Олысьясöс уджöн могмöдан государственнöй органъясöн вöзйöм кузя мöд местаö уджавны либö велöдчыны мöдöдöмкöд йитöдын уджтöмалысь гражданалысь материальнöй рöскод сьöмöн могмöдöм йылысь» Россия Федерацияса Правительстволöн 2007 во сора тöлысь 2 лунся 422 №-а шуöмöн;» кывъясöн;

б) содтыны татшöм 3 подпункт:

«3) организацияяслы, кодъяслöн эм велöдан право вылö лицензия, медым вештыны велöдан дон рöскодсö законодательствоöн урчитöм пöрадок серти кырымалöм сёрнитчöм серти.»;

3) содтыны татшöм 6.1 пункт:

«6.1. Уджсикасö велöдан учреждениеяс, кутшöмъясöн организационно-методическöя веськöдлö, налысь удж координируйтö да налöн удж бöрся видзöд­ö Коми Республикаса йöзöс велöдан министерство, кодъяс водзвыв велöдöны уджалысьясöс, рöскодуйтöны сьöм, мый йитчöма водзвыв велöдöм котыртöмкöд, налы Коми Республикаса йöзöс велöдан министерствоöн тайö могъяс вылö индöм бюджет обязательство лимит мында рöскод мынтöм вылö сетöм шыöдчöмъяс вылö да лоöм сьöм обязательствояс эскöдысь документъяс вылö подуласьöмöн.»;

4) 11 пунктса медводдза абзац да 1 подпункт гижны тадзи:

«11. Велöдан заведение тшöт вылö (услугаяс мынтöм вылö), организациялы, сы лыдын кодлöн эм велöдан право вылö лицензия (рöскод вештöм вылö), уджтöмалысь гражданинлы (субсидия сетöм вылö) сьöм средствояс вуджöдö олысьясöс уджöн могмöдан шöрин татшöм документъяс вылö подуласьöмöн:

1) уджалысьясöс уджсикасö водзвыв велöдöм:

а) олысьясöс уджöн могмöдан шöрин да велöдан заведение костын законодательствоöн урчитöм пöрадок серти кырымалöм сёрнитчöм со мый пуктöмöн:

тшöт (авансöвöй мынтысьöмъяс дырйи);

велöдöм кузя вöчöм услугаысь велöдан заведениелöн тшöт-фактура;

велöдöм кузя услугаяс сдайтан-примитан акт, мый кырымалöма олысьясöс уджöн могмöдан шöринлöн да велöдан заведениелöн полномочнöй петкöдлысьясöн;

б) олысьясöс уджöн могмöдан шöринлöн организациякöд сёрнитчöм, мый артыштö вештыны рöскодсö Правилöяслöн 6 пунктса 2 подпунктöн артыштöм рöскод кузя, тайö Правилöяслöн 6 пунктса 2 подпунктöн артыштöм рöскод кузя мынтöм йылысь организациялысь справка пуктöмöн;

в) сёрнитчöм, мый кырымалöма законодательствоöн урчитöм пöрадок серти олысьясöс уджöн могмöдан шöрин да организация костын, кодлöн эм велöдан право вылö лицензия, со мый пуктöмöн:

тшöт (авансöвöй мынтысьöмъяс дырйи);

велöдöм кузя вöчöм услугаысь организациялöн тшöт-фактура, кодлöн эм велöдан право вылö лицензия,;

велöдöм кузя услугаяс сдайтан-примитан акт, мый кырымалöма олысьясöс уджöн могмöдан шöринлöн да организациялöн, кодлöн эм велöдан право вылö лицензия, полномочнöй петкöдлысьясöн;».

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 3 лун

249 №

Вуджöдiс Кузнецова Н.А., 3 844 пас